tomron87/hebrew-wikipedia-sentences-corpus huggingface dataset:
קינסקי הופיע ביותר מ-130 סרטים, אך ידוע בעיקר בזכות אלו בהם שיתף פעולה עם הבמאי ורנר הרצוג, ביניהם:
ב-1958 השתתף בסרטו של דאגלס סירק, "עת לאהוב ועת למות".
ב-1962 השתתף בתור פליט יהודי בסרט "הבוגד שלא בגד", לצידו של ויליאם הולדן.
בשנות ה-60' וה-70' הופיע בסרטים אירופאיים דלי תקציב, לצד השתתפות בסרטים נחשבים יותר כ"דוקטור ז'יוואגו".
בתקופה זו השתתף בכמה מערבוני ספגטי, ביניהם "הצלפים" של סרג'יו לאונה, ו"השתיקה הגדולה" לצדו של ז'אן לואי טרנטיניאן.
בשנת 1977 שיחק בסרט "מבצע יונתן" בתפקיד מפקד הטרוריסטים וילפריד בזה.
בשנת 1989 כתב וביים סרט ביוגרפי על הכנר והמלחין האיטלקי ניקולו פאגאניני, אותו גילם קינסקי בתפקידו האחרון בקולנוע.
בשנת 1999, מספר שנים אחרי מותו של קינסקי, ביים הרצוג סרט על מערכת היחסים הסוערת ביניהם הנושא את השם Mein liebster Feind - Klaus Kinski, בתרגום מילולי "אויבי האהוב - קלאוס קינסקי".
לקינסקי שלושה ילדים שכולם נהיו לשחקנים: פולה, ניקולאי, ונסטסיה קינסקי.
קלאופטרה הירושלמית (חייתה במאה ה-1 לפנה"ס) הייתה אשתו החמישית (מתוך עשר) של הורדוס מלך יהודה.
יוסף בן מתתיהו מזכיר את קלאופטרה פעמיים בלבד, ובהן ציין שהייתה בת ירושלים.
היא נישאה להורדוס בשנת 27/28 לפנה"ס וילדה לו שני בנים: הורדוס ופיליפוס, שגדל והתחנך ברומא ולאחר מות אביו הפך לטטרארך של ארץ היטורים וטרכון.
העובדה שהורדוס ציין את בנה פיליפוס כשלישי בסדר יורשיו, מצביעה על כך שככל הנראה נישא לה לאחר שנישא למלתקי השומרונית, ושכמותה, היא לא הייתה מעורבת בתככים שהביאו אותו לפגוע בנשותיו הבולטות ובילדיהן.
מאחר שפיליפוס היה בוגר מספיק במות אביו (בשנת 4 לפנה"ס) כדי שאוגוסטוס יפקיד בידיו חלק גדול מממלכת הורדוס, סביר שהורדוס נשא את קלאופטרה לא אחרי שנת 22 לפנה"ס.
מכיוון שיוספוס מציין את בנה הורדוס לפני פיליפוס, הדבר עשוי להצביע על כך שהוא היה הבכור, אולם ייתכן והוא ציין את שמו רק משום שהוא זהה לשם אביו.
ואילו העובדה שהורדוס הבן לא נכלל בצוואת אביו, עשויה להצביע על כך שהוא היה עדיין קטין בשנת 4 לפנה"ס.
במידה והורדוס היה הבכור, אין זה ברור מדוע יוספוס מציין את פיליפוס בלבד כמי שהתחנך ברומא, אלא אם הורדוס מת עוד בהיותו ילד.
קלאוס קלבר הוא עיתונאי גרמני.
קלאוס קלבר נולד ברויטלינגן בשנת 1955. לאחר סיום בית הספר התחיל לעבוד כעיתונאי בעיתון בקלן.
במקביל למד באוניברסיטת טיבינגן, שם הוסמך במשפטים והמשיך ללימודי תואר שלישי בארצות הברית.
קלבר התחיל לעבוד במשרד עורכי דין בשטוטגרט והשלים את הדוקטורט בשנת 1986.
לאחר סיום הדוקטורט הוא התחיל בקריירה עיתונאית.
במשך 12 שנים הוא היה כתב בוושינגטון של ARD.
בשנת 2002 הוא הועבר ללונדון.
תוך מספר חודשים קלאוס קלבר עבר לערוץ מתחרה ZDF וחזר לגרמניה.
הוא החל להגיש את מהדורת החדשות "Heute Journal".
קלאוס קלבר ביים מספר סרטי תעודה וכתב ספרים.
על עבודתו בטלוויזיה הוענקו לו מספר פרסים:
פרס גרימה - 2009 (ביחד עם מריאטה סלומקה) על הגשה משותפת של תוכנית החדשות
קלאופטרה רקורדס היא חברת תקליטים שפועלת מהמטה שלה בלוס אנג'לס.
היא מתמחה ביצירות של רוק גותי, הארד רוק, אינדסטריאל ומטאל קלאסי.
החברה הוקמה בשנת 1992 על ידי בריאן פריירה ועסקה בעיקר במוזיקה אלקטרונית.
לקראת סוף שנות ה-90 של המאה ה-20 היא הייתה מוציאה כ-40 אלבומים בחודש.
באותה התקופה היא הייתה מוציאה בעיקר גרסאות כיסוי של יצירות מוצלחות.
עם הזמן החברה הוציאה גם אלבומים של להקות שטרם פורסמו בארצות הברית כמו קרפטוורק וניקו.
באותה תקופה החברה הייתה דומיננטית בפלח שוק זה בארצות הברית.
חטיבה של החברה The Purple Pyramid מתמחה במוזיקת רוק מתקדם ומוזיקה פסיכדלית.
תחת מותג זה הוצאו אלבומים רבים.
בעקבות שיתוף פעולה של החברה עם ויליאם שאטנר היא התפתחה לכיוונים חדשים.
בשנת 2015 הוצאה אלבום חדש של ג'ודי קולינס
בשנת 2015 הוקמה חטיבה חדשה שמתמחה בבלוז.
בחטיבה זו חתומים מספר מוזיקאים לרבות ק.
בשנת 2016 אלבום של קני ניל של החברה היה מועמד לפרס גראמי.
X-Ray Records היא חטיבה שמתמחה בהיפ פופ בשנת 2005 אלבום שהוצאה על ידי החטיבה הגיע למצעד בילבורד.
החל משנת 2015 החברה נכנסה לתחום סרטי קולנוע.
קלאוסן הוא מותג אמריקאי של מלפפונים כבושים מוודסטוק, אילינוי, עיר שינה ליד שיקגו.
בניגוד למותגים רבים אחרים, החמוצים של קלאוסן אינם מבושלים, ומאוחסנים בדרך כלל בקירור בחנויות מכולת.
חברת CF קלאוסן ובניו נוסדה במאי 1870 על ידי קלאוס קלאוסן האב בשיקגו.
קלאוסן גידל ירקות בשטח שהיום נמצא בששיקגו, בשדרות 51 ו-South Western Blvd.
בעקבות עודף מיבול של מלפפונים, הוחלט ליצר חמוצים.
חמוצי קלאוסן גודלו באותה חלקה עד 1976, כשהמפעל עבר לוודסטוק, אילינוי.
קלאוס קלאוסן האב הוריש את העסק לבנו קלאוס ס.
קלאוסן הבן, ששימש כנשיא החברה עד שמת בעקבות תאונת דרכים ב-20 בדצמבר 1932.
במשך כמה שנים, וויליאם סי.
קלאוסן (נולד 1890) כיהן כנשיא החברה.
החברה נמכרה לאוסקר מאייר ב-1970 ועברה לוודסטוק ב-1976. ב-1981 נקנתה על ידי ג'נרל פודס, שהתמזגה עם קראפט Inc.
ב-1990 הפכה לקראפט ג'נראל פודס וב-1995 הפכה לקראפט פודס.
ב-2015, קראפט פודס והיינץ התמזגו וקראפט פודס נקראה קראפט היינץ.
ב-2002 ביקשה קבוצת ההשקעות שהחזיקה ב-Vlasic לרכוש גם את המותג.
ועדת הסחר הפדרלית חסמה את המיזוג המוצע בטענה שיהיו לו השפעות אנטי-תחרותיות חמורות, שיובילו למונופול בשוק החמוצים המצוננים.
חמוצי החברה פורסמו כבעלי פריכות עדיפה על מותגים אחרים.
בפרסומת בטלוויזיה ב-1992, הוצג כי החמוצים של קלאוסן מתפצחים בלחץ, בניגוד למתחרים.
Vlasic הגישו תלונה לבית דין של ענף הפרסום, בטענה שהפרסומת לא הוגנת ומטעה.
בסופו של דבר, טענות קלאוסן התקבלו בבית הדין.
חמוצי קלאוסן נמכרים בכמה וריאציות:
Kosher Dills (שלמים, חצאים, חניתות, מיני דילז ופרוסות סנדוויץ')
שום בסגנון דלי (פרוסות כריך ושלם)
ניו יורק דלי חצי חמוץ (שלם)
קלאוסן מייצרת כרוב כבוש ורליש שזכה באתגר טייסטרס צ'ויס של הסן פרנסיסקו כרוניקל 18 ביוני 2008.
קלאופטרה בחלל היא סדרת טלוויזיה מונפשת אמריקאית, המבוססת על רומנים גרפיים באותו השם מאת מייק מאיהק.
הסדרה הופקה על ידי חברת דרימוורקס הנפשה.
הסדרה שוחררה לראשונה לשירות הזרמת המדיה Peacock ב-15 באפריל 2020, וסיימה את שידוריה ב-14 בינואר 2021 לאחר שלוש עונות ו-26 פרקים באורך 22 דקות.
בישראל, שוחררה הסדרה לראשונה ב-6 באפריל 2022 ב-BIGI בדיבוב לעברית, וסיימה את שידוריה ב-17 במאי של אותה שנה; בהמשך, נוספה לשירות הווידאו על פי דרישה של yes כחלק מספריית ערוץ הילדים ולסלקום tv.
מאוחר יותר, הסדרה החלה את שידוריה בערוץ הילדים, כמו כן בערוץ HOT באזז עם פתיחתו בשנת 2023.
סדר שידור הפרקים בישראל שונה מסדר שידור הפרקים בארצות הברית; כל שלוש העונות הופצו בתור עונה אחת.
מספר הפרק(בסדרה)מספר הפרק(בעונה)שם הפרק באנגליתשם הפרק בעבריתתאריך שידור מקורי תאריך שידור בישראל 141Mihosמיהוס19 בנובמבר 202025 באפריל 2022152Cyranoסירנו26 באפריל 2022163Paradise Foundגן העדן נמצא1 במאי 2022174Cleopatra Needs Spaceקלאופטרה צריכה מרחב2 במאי 2022185School Breakחופש גדול5 במאי 2022196XerxWorksזרקס-וורקס8 במאי 2022
מספר הפרק(בסדרה)מספר הפרק(בעונה)שם הפרק באנגליתשם הפרק בעבריתתאריך שידור מקורי תאריך שידור בישראל 201Parasitesטפילים14 בינואר 20219 במאי 2022212Saviorמושיעה10 במאי 2022223Ladies' Nightערב בנות12 במאי 2022234Piratesפיראטים11 במאי 2022245Eyeballגלגל עין15 במאי 2022256Cleo and Zaidקליאו וזייד16 במאי 2022267Pyramid Schemeמזימת פירמידה17 במאי 2022
קלאוס מרטין שוואב הוא מהנדס וכלכלן גרמני-שווייצרי.
מייסד הפורום הכלכלי העולמי (WEF) ויו"ר הפורום מאז הקמת הארגון ב-1971 ועד לחודש מאי 2024.
שוואב הגה כמה רעיונות לשינוי הכלכלה והסדר העולמי, וביניהם "המהפכה התעשייתית הרביעית" ו"האיפוס הגדול" .
בהתאם לחזון תוכניות אלה, פועל שוואב לביטול שיטת הממשל הדמוקרטית המחולקת למדינות ויצירת גוף ריכוזי אחיד.
בראיונות הרבים עמו ובנאומיו הוא נוהג לדבר על הצורך "לשנות את העולם", ומתייחס לכוחות שיכולים לעשות זאת כ"אנחנו" (חברי הפורום הכלכלי העולמי).
שוואב נולד ב-1938 ברוונסבורג, גרמניה הנאצית.
הוא אזרח גרמניה, אף על פי שיש לו שלושה סבים שווייצרים ושני אחים שווייצרים.
הוריו, אויג'ן וילהלם שוואב ואריקה לבית אפפרכט, היגרו משווייץ לגרמניה בתקופת הרייך השלישי, כדי שאביו יקבל את תפקיד המנהל בחברת Escher Wyss AG.
משפחתו של שוואב הייתה במעקב של הגסטפו, אשר בשנת 1944 חקרה גם את אמו (שהייתה במקור מציריך, שווייץ) על שימוש במבטא שווייצרי בפומבי.
הדעות חלוקות באשר למידת המעורבות של המפעל ובעליו.
את הונו הראשוני צבר קלאוס מעסקי משפחתו, כאשר ירש את מפעלו של אביו.
שוואב התחתן בשנת 1971 עם הילדה שוואב, שהייתה עוזרת שלו.
החתונה התקיימה בעמק סרטיג בכנסייה רפורמית.
בני הזוג מתגוררים בקולוניה שבשווייץ ולהם שני ילדים.
ניקול שוואב הייתה שותפה להקמת פרויקט "השוויון בין המינים".
אוליבר שימש כנציג הפורום הכלכלי העולמי בסין, ולאחר מכן היה לראש המחלקה העסקית בארגון, ו'האחראי על טכנולוגיה'.
שוואב למד בכיתות א' ו-ב' בבית הספר היסודי במחוז Wädenswil בשווייץ.
לאחר מלחמת העולם השנייה, עברה המשפחה חזרה לגרמניה, שם למד שוואב בגימנסיית Spohn שב-Ravensburg.
בשנת 1961 סיים את לימודיו כמהנדס מכונות מהמכון הטכנולוגי הפדרלי של שווייץ בציריך, כמו כן הוענק לו תואר דוקטור בכלכלה מאוניברסיטת פריבורג ותואר שני במנהל ציבורי מבית הספר לממשל על שם ג'ון פ.
שוואב לימד מדיניות עסקית באוניברסיטת ז'נבה החל משנת 1972 ועד שנת 2003, והוא קיבל שם פרופסור לשם כבוד.
מאז שנת 1979, הוא מפרסם כל שנה את "דו"ח התחרותיות העולמית", דו"ח שנתי המעריך את הפוטנציאל להגדלת הפריון והצמיחה הכלכלית של מדינות ברחבי העולם, שנכתב על ידי צוות כלכלנים.
הדו"ח מבוסס על מתודולוגיה שפותחה על ידי שוואב, המודדת תחרותיות לא רק במונחים של פרודוקטיביות אלא גם על סמך קריטריונים של קיימות.
במהלך השנים המוקדמות של הקריירה שלו, הוא שימש במספר דירקטוריונים של חברות.
כמו כן הוא חבר לשעבר בוועדת ההיגוי של קבוצת בילדרברג.
בשנת 2004, קיבל שוואב מאוניברסיטת תל אביב את פרס דן דוד, על סך כמיליון שקלים, בעבור "תרומתו לקידום הדיאלוג הבינלאומי".
שוואב חיבר כמה מאות מאמרים, מספר ספרים, והיה שותף לכתיבת ספרים נוספים.
יש הרואים בו מטיף על כל נושא ה"קפיטליזם של בעלי עניין".
בשנת 1971 פרסם שוואב את "ניהול ארגוני מודרני בהנדסת מכונות".
בספר זה, הוא טען שניהול מיזם מודרני חייב לשרת הן את בעלי המניות והן את בעלי העניין בתאגידים (die Interessenten), כדי להשיג צמיחה ושגשוג לטווח ארוך.
בשנת 2020, כמספר חודשים לאחר תחילתה של מגפת הקורונה, פרסם שוואב, בשיתוף אדם נוסף בשם ת'יירי מלרט, ספר בשם 'קוביד-19: האיפוס הגדול' (COVID-19: The Great Reset), אשר מקדם את חזון האיפוס הגדול של הארגון.
בספר זה, כתב קלאוס על הצורך "להשתמש בפנדמיית קוביד-19 כהזדמנות יוצאת דופן לדמיין ולעצב מחדש את העולם כולו".
הספר כולל קריאה לכינון סדר עולמי חדש, שיקודם באמצעות "איפוס של כלכלות העולם וקידום המהפיכה התעשייתית הרביעית".
קלאוס מכנה בספרו את השיטה הכלכלית השלטת שהוא מקווה ליצור: "קפיטליזם של בעלי אינטרסים" (Stakeholder Capitalism).
במסגרת שיטה כלכלית זו, תופחת באופן משמעותי הבעלות הפרטית על רכוש – מקרקעין ומיטלטלין כאחד, ואילו ממשלות, ובמיוחד בסופו של דבר ממשלה עולמית, יהיו מעורבות הרבה יותר בסיפוק צורכיהם החומריים של האזרחים.
לאחר פרסום הספר, קלאוס המשיך את קריאותיו לכינון "ממשלה עולמית אחת", ואף ארגן כנס בנושא, וקידם במרץ את התוכנית שבספר באמצעות ארגונו.
בה-בעת, הפורום הכלכלי העולמי פרסם במשך כמה חודשים מודעות אידאולוגיות באתר יוטיוב ובשלטי חוצות במדינות מסוימות, ובהן סלוגנים כגון: "לא יהיה בבעלותכם דבר, ואתם תהיו מאושרים".
תוך זמן קצר מעת פרסום ספר זה, נכתבו מספר ספרים בידי מחברים אחרים באופן מכוון כדי להעביר ביקורת על קלאוס, ארגונו וספרו, והפכו אף הם לרבי מכר.
אחד המאמרים הללו, שנכתב בשנת 2021 על ידי מנהל בכיר בפורום, גורס כי קיטון אוכלוסיית בני האדם בעולם הוא "דבר טוב שיועיל לאקלים, אף אם המחיר הכלכלי יהיה כבד", וחוזה כי "כבר בקרוב, האנושות תהיה קטנה וזקנה הרבה יותר מאשר היום".
ג'יין גודול, פרימטולוגית מפורסמת וחברה בפורום, התבטאה אף היא באחד מאירועי הארגון, באומרה כי "חלק גדול מהבעיות עמן האנושות מתמודדת לא היו קיימות, אם גודל אוכלוסיית בני האדם כיום היה שווה ערך לזה שלפני כ-500 שנה" – דעה שהביעה גם באירועים נוספים.
היזם המפורסם אילון מאסק יצא אף הוא חוצץ כנגד עמדות אלה, באומרו כי "גידול אוכלוסייה נמוך הוא איום ממשי על האנושות", ו"כדור הארץ יכול להכיל עוד פי כמה יותר בני אדם מאשר כיום".
חלק מהמטרות והיעדים המוצגים בספריו של קלאוס באו לידי ביטוי קודם לפרסומם במונומנט אבני ג'ורג'יה.
בנאומיו, ראיונותיו וכתביו, שוואב מדגיש רבות נושאים כמו הצורך בחיסונים (במיוחד ל-קוביד-19), גלובליזציה, המאבק בשינוי האקלים, והמאבק בעוני ורעב ברחבי העולם.
אחת מן האג'נדות שהוא מקדם באופן אישי, היא תוכנית האו"ם לשנת 2030.
ברובד הפוליטי, שוואב מאמין כי עידנן של מדינות וממשלות מסורתיות מגיע לקיצו, ויש לקדם ממשלה עולמית במסגרת התהליך אותו הוא עצמו יזם (בחלקו), ואשר הוא מכנה "המהפיכה התעשייתית הרביעית".
את הגישה הפוליטית החדשה הוא מכנה גם בשם "משילות 4.0".
בו-בעת, היה מעורב רבות בתהליך השלום בין ישראל לפלסטינים, במיוחד בשנת ה-90 של המאה הקודמת.
לגישתו, המפתח לשיפור מצב העולם הוא שמירה על נייטרליות פוליטית מצד ארגונו בעת סיוע לניהול סכסוכים.
את מכלול השינויים הפוליטיים בהם הוא חפץ, שוואב מציע לקדם במהלך בינלאומי מאוחד ואדיר ממדים, המכונה האיפוס הגדול.
ברובד הכלכלי, שוואב מקדם שיטה המכונה 'קפיטליזם של בעלי עניין', אשר שמה הדגש על אחריותם וכוחם של תאגידים גדולים, כגורמים שצריכים להחליף את כוחן הכלכלי המסורתי של ממשלות ומדינות.
את הקפיטליזם של בעלי העניין, שוואב רואה גם כתחליף ל-נאו-ליברליזם.
שוואב תומך נלהב של יישום טכנולוגיות חדישות בחיי היום-יום, כגון ה-מטאברס, ורואה את חדירתן לחיי הפרט והחברה כבלתי-נמנעים.
על אף היותו עומד בראש ארגון המאגד אלפי חברות מסחריות בשווקים קפיטליסטיים, שוואב מציג במשרדו פסל של ולדימיר לנין, מנהיג קומוניסטי מפורסם מן המאה ה-20. יש המשווים את תפיסתו של קלאוס בנוגע ל-'קפיטליזם של בעלי עניין', לתפיסות השלטונית של דמויות כגון לנין ו-מאו דזה-דונג.
בשנת 1971 ייסד שוואב את פורום הניהול האירופי, ששמו שונה ל"הפורום הכלכלי העולמי" (WEF) בשנת 1987. שוואב דגל ב"תפיסת ריבוי המשתתפים" מאז הקמת ה-WEF.
בו-בעת, התקנות הפנימיות של הפורום קובעות כי "קלאוס שוואב או לכל הפחות אחד מבני משפחתו הקרובים, חייב להיות בחבר הנאמנים של הארגון".
בשנת 2003 מינה שוואב את חוסה מריה פיגרס למנכ"ל ה-WEF, כיורש המיועד שלו.
באוקטובר 2004, פיגרס התפטר עקב כך שקיבל באופן לא מוצהר יותר מ-900,000 דולר כדמי ייעוץ מחברת התקשורת הצרפתית אלקטל בזמן שעבד בפורום.
בשנת 2006, Transparency International הדגישה את התקרית הזו בדוח השחיתות הגלובלי שלהם.
בשנת 2015, ה-WEF הוכר רשמית על ידי ממשלת שווייץ כ"גוף בינלאומי".
הוא סיפר בגאווה כי ראשי מדינות רבים הם בוגרי התוכנית בעבר ובהווה, כולל ולדימיר פוטין, אנגלה מרקל, ג'סטין טרודו, ועוד, כמו גם מאות חברי פרלמנטים ברחבי העולם, כולל "לפחות מחצית הפרלמנט הקנדי".
גם ראש הממשלה ה-10 אהוד ברק וראש הממשלה ה-14 יאיר לפיד הם חברי הפורום, כמו גם בנימין נתניהו, אף שאינם מוצהרים כבוגרי תוכנית המנהיגות שלו.
גם בנימין נתניהו נאם באירועי הפורום.
מעורבות זו לא דווחה בהרחבה בכלי התקשורת הישראליים באותה התקופה.
בשנת 2003, ערך הפורום כנס בירדן, בהשתתפות נציגי מדינות האזור, ובו נדונו היחסים העסקיים ברחבי המזרח התיכון.
הפורום ממשיך להיות מעורב בענייני הסכסוך הישראלי-פלסטיני גם בימינו.
בשנת 2005, הפורום הכלכלי העולמי בחר בהתאחדות התעשיינים, אחד הארגונים המשפיעים ביותר במדינת ישראל, לאסוף עבורו מידע מקומי לשם כתיבת הדו"ח השנתי של מדד התחרותיות העולמי.
באותה שנה נאם שוואב בוועידת ישראל לעסקים.
בשנת 2008, סייע הפורום לארגן מפגש פסגה בין חמישה ראשי ערים ישראלים לנציגים ערבים ופעילי שלום, בשארם א-שייח.
מאז הקמת הפורום, נפגש שוואב עם כמה מראשי ממשלתה ונשיאיה של מדינת ישראל, שאת חלקם הכיר היטב.
ראש הממשלה בנימין נתניהו וראש הממשלה לשעבר נפתלי בנט, השתתפו ונאמו באירועי הפורום מספר פעמים.
במאה ה-21, ממשלת ישראל הגדילה למנות נציג מיוחד מטעמה לקשר עם הפורום הכלכלי העולמי.
נשיא המדינה וראש הממשלה לשעבר, שמעון פרס, היה בחייו חבר הפורום, וקיים חברות אישית עם שוואב מספר עשורים.
קלאוס אף מונה מאוחר יותר לחבר הנאמנים של מרכז פרס לשלום.
ב-24 בינואר 2014, שוואב העניק לפרס את אות "רוח דאבוס", על תרומתו לפורום לאורך השנים.
ישנם גם מספר ישראלים הבכירים בתחומיהם אשר עובדים ישירות עבור הפורום הכלכלי העולמי, וביניהם ניתן למנות את יובל נוח הררי (סופר והיסטוריון טראנס-הומאניסט מפורסם) וד"ר מאיה בן-דרור (מומחית לתחבורה חשמלית ולשעבר בכירה בבטר פלייס).
מספר רב של תאגידים ישראליים חברים בפורום הכלכלי העולמי, וביניהם בנק הפועלים, בנק לאומי, טבע, וויקס.
קום, פאפאיה גלובל, אינוויז טכנולוגיות, ואלף פארמס (Aleph Farms).
הפורום הכלכלי העולמי מקיים יחסים שיתוף פעולה עסקי וחברתי עם רשות החדשנות של ממשלת ישראל.
מדינת ישראל חברה ב'רשת המהפיכה התעשייתית הרביעית' של הפורום (C4IR), ורשות החדשנות היא המשרד המפקח על קשר זה.
החיבור האמור כרוך גם בשיתופי פעולה טכנולוגיים בהווה ובעתיד.
בשנת 2019, עלות השתתפות מדינת ישראל ברשת המהפיכה התעשייתית הרביעית הוערכה בכשישה מיליון ש"ח לשנה, שחלק ניכר מהם שולמו כ'דמי חבר' לפורום הכלכלי העולמי.
שכרו של שוואב וחוסר שקיפות פיננסית
בעוד ששוואב הכריז כי משכורות הנהלה גבוהות מדי "אינן מקובלות עוד חברתית" הוא קיבל משכורת שנתית של כמיליון פרנק שווייצרי.
דבר שקיבל ביטוי וגרר ביקורות רבות בתקשורת.
תאגיד הרדיו והטלוויזיה השווייצרי SRF הזכיר את השכר המופרז של שוואב בהקשר של בזבוז תרומות ציבוריות ל-WEF והעובדה שהפורום אינו משלם מיסים פדרליים.
יתרה מכך, עיתונאי הפרנקפורטר אלגמיינה צייטונג לשעבר, יורגן דונש, פרסם שהדוחות הכספיים של ה-WEF היו לא שקופים מכיוון שההכנסות וההוצאות לא נכתבו במדויק.
שוואב עורר זעם על כך שההתנהלות הכספית של ה-WEF התנהלה בחוסר אחריות ותוך ערבוב עם כספים ממיזמים עסקיים אחרים למטרות רווח.
לדוגמה, ה-WEF העניק חוזה של מיליוני דולרים ל-USWeb בשנת 1998. אולם זמן קצר לאחר ביצוע העסקה, שוואב תפס מושב דירקטוריון באותה חברה, ונהנה מאופציות יקרות ערך.
רעיון השתלטות קואליציה עולמית על מוסדות דמוקרטיים
שוואב כמוציא לאור של דו"ח "העיצוב העולמי מחדש" של הפורום הכלכלי העולמי לשנת 2010, מניח שעולם גלובלי מנוהל בצורה הטובה ביותר על ידי קואליציה שנבחרה בעצמה של תאגידים רב לאומיים, ממשלות (כולל בעידוד האו"ם), וארגוני חברה אזרחית נבחרים.
הוא טוען שממשלות אינן עוד "השחקנים הדומיננטיים ביותר על הבמה העולמית" וכי "הגיע הזמן לפרדיגמת בעלי עניין חדשה של ממשל בינלאומי".
החזון של ה-WEF כולל או"ם "ציבורי-פרטי", שבו סוכנויות מיוחדות מסוימות יפעלו תחת מערכות ממשל משותפות של מדינה ולא מדינה.
לפי המכון הטרנס-לאומי (TNI), הפורום מתכנן להחליף מודל דמוקרטי מוכר במודל שבו קבוצה נבחרת של "בעלי עניין" מקבלת החלטות בשם העם.
צוות החשיבה מסכם שאנו נכנסים יותר ויותר לעולם שבו התכנסויות כמו הכינוס בדאבוס הן "הפיכה גלובלית שקטה" כדי לתפוס את הממשל.
על שיתופי הפעולה של הפורום עם מדינת ישראל הועברה גם ביקורת מגורמים שונים.
ביוני 2021, החל שוואב למתוח ביקורת על התנאים אותם מעמידה עיריית דאבוס ביחסה למפגש השנתי של WEF במדינה.
הוא איים כי יעביר את הכינוס השנתי לסינגפור כפי שנעשה בפגישה הקשורה למגפת הקורונה בסינגפור ב-2021/2022.
האיפוס הגדול והמהפיכה התעשייתית הרביעית
אחד מרעיונותיו המקוריים של שוואב, הוא המהפכה התעשייתית הרביעית והוא רואה ב"שיפור אנושי" מניע למהפכה זו.
בכך שימשו אותו ג'ק מא ואריק שמידט, במיוחד דבריו של שמידט על כך ש"הטכנולוגיות של המהפכה התעשייתית הרביעית הן יוצאות דופן.
מנהיגות צריכה להיות יוצאת דופן באותה מידה כדי לנהל את המורכבות של שינוי מערכתי".
ואכן נתוני WEF צופים כי "עד 2025 נראה: שימוש מסחרי בננו-חומרים החזקים פי 200 מפלדה ופי מיליון דק יותר משיער אדם; השתלה ראשונה של כבד מודפס בתלת-ממד; ו-10% מכלל המכוניות בכבישי ארצות הברית ללא נהג."
בינואר 2017 כתב סטיבן פול בגרדיאן ביקורת על כל רעיון "המהפכה התעשייתית הרביעית" על פי שוואב, פול הצביע על כך ש"האינטרנט של הדברים" כנראה יהיה בר פריצה ומסוכן.
הוא גם מתח ביקורת על שוואב על כך שהראה כי טכנולוגיות עתידיות עשויות לשמש לטוב או לרע, אך לא נקט עמדה בנושאים, אלא הציע רק המלצות מדיניות מעורפלות.
האידאולוגיה המרכזית של המהפכה התעשייתית הרביעית, הטרנס-הומניזם, משכה מבקרי ביואתיקה, רעיון "האיפוס הגדול" של שוואב ספג ביקורות רבות, חלקם מתייחסים לנושא מנקודת מבט מקראית.
"עורך החדשנות" של הפייננשל טיימס מצא ש"חוסר החיים המציק של הפרוזה" הוביל אותו ל"חשד שהספר הזה באמת נכתב על ידי בני אדם – כאלה שמאכלסים עולם דמדומים מוזר של בעלי עניין, השפעות חיצוניות, נקודות פיתול ו'ארגזי חול של פיתוח'".
בקרב פוליטיקאים ברחבי העולם, הרבו בשנים 2020–2022 להזכיר מונחים שמופיעים גם בספרו של קלאוס, כגון "Great Reset" (איפוס גדול) ו-"Build Back Better" (לבנות מחדש טוב יותר).
אך בקרב הציבור הרחב, היו מי שמתחו ביקורת על הספר, והעלו חשדות באשר למניעיו של קלאוס, והארגון שהוא עומד בראשו.
המגזין אפוק טיימס פרסם כמה כתבות ביקורת נגד תוכנית זו, שתיארו אותה כהרסנית ומסוכנת.
שחקן הקולנוע והפעיל החברתי ראסל בראנד הקדיש כמה עשרות סרטונים בערוץ היוטיוב שלו לביקורת על האיפוס הגדול וקלאוס שוואב, בהאשימם "כגורמים נזק גדול לחברה האנושית ומובילים בני אדם לשעבוד".
סרטונים אלה של בראנד זכו לעשרות מיליוני צפיות.
לעומת זאת, ההיסטוריון והסופר הישראלי יובל נח הררי, שעובד בשכר כיועץ עבור הפורום הכלכלי העולמי, נואם לעיתים קרובות באירועי הארגון, ומצדד בעמדותיו ורעיונות של קלאוס, שאת חלקם הציג בעבר בספרו משנת 2015, ההיסטוריה של המחר.
הסכסוך המתמשך עם אילון מאסק
בתחילת המאה ה-21, ניכרו יחסים חיוביים בין קלאוס וארגונו, הפורום הכלכלי העולמי, לבין היזם המיליארדר אילון מאסק.
כך למשל, בשנת 2018, פרסם הפורום מספר מאמרים חיוביים אודות מאסק ויוזמותיו.
מאוחר יותר, בשנים 2022 ו-2023 החל סכסוך פומבי בין הצדדים.
הפורום מפרסם מדי שנה דירוג בשם 'ESG', המודד את "מחויבותן של חברות מסחריות לטיפול בסיכונים סביבתיים, חברתיים וממשלתיים, בתחומים כמו יעילות אנרגטית, בטיחות עובדים, ואי-תלות של חבר המנהלים".
כתוצאה מההסלמה ביחסים בין קלאוס, הפורום ומאסק, בחודש מאי 2022, הוצאה חברתו של מאסק, טסלה, ממדד ה-ESG של הפורום.
ההצדקה להוצאת חברת טסלה מאינדקס החברות המדורגות, ניתנה בהתבסס על כך "שהחברה הייתה נטולת אסטרטגיה להפחתת פחמן, וללא קודים להתנהלות עסקית".
בתגובה באותו החודש, כתב מאסק כי "מדד ה-ESG הוא תרמית.
נעשה בו שימוש ככלי נשק בידי לוחמי צדק חברתי צבועים", וביסס אמירתו על השוואה בין טסלה לחברת Exxon, אשר מצויה בדירוג ה-ESG, ולכאורה מזהמת יותר מחברתו שלו (חברת אקסון עוסקת בנפט וגז).
יותר מאוחר אותה שנה, כלי תקשורת האשימו את מאסק בכך שהפר את כללי ה-ESG גם בניהולו את חברת טוויטר, אותה רכש זמן מה לפני כן.
בסוף שנת 2022, הסיר הפורום כל אזכור של חברת טוויטר מחבילות המידע שהפיץ לכלי התקשורת.
בהמשך, כתב מאסק בינואר 2023 כי: "ה-'S' ב-ESG עומד עבור המילה 'שטני' (Satanic) והתלונן כי "חברי הפורום הכלכלי העולמי מנסים להיות הבוסים של כדור הארץ".
באותו החודש הביע מאסק גם תהיות באומרו כי "איננו מבין איך המפגש השנתי של הפורום בדאבוס הוא בכלל דבר שמתרחש", והשווה את המפגש לשיח בפורום אינטרנט מפורסם (4chan) הידוע בדיוניו הפרועים ומלאי הקנוניות.
כן הוסיף ביקורת בכותבו: "הפורום הכלכלי העולמי הופכים במהרה לממשלה עולמית שלא נבחרה ושהאנשים מעולם לא ביקשו ואינם רוצים".
הוא טען כי הוזמן לכנס הפורום בדאבוס באותה שנה (2023) ולא הגיע כיוון שהאירוע "משעמם מאוד", אך מארגני הכנס הצהירו כי הוא לא הוזמן עוד משנת 2015. כהחרפת חילופי הדברים, פרסם מאסק שאלון בטוויטר, עליו ענו מעל 2 מיליון איש, ובו ההצהרה: "הפורום הכלכלי העולמי צריך לשלוט בעולם" (?).
מספר רב של מובילי דעה שמרניים בארצות הברית הגיבו לסקר, בדברי לעג לפורום הכלכלי העולמי.
למרות טיבו העוין לכאורה של הסכסוך, יש מי שמאמינים כי מאסק ממשיך בקשריו עם קלאוס והפורום, ואולי אף פועל למימוש תוכניותיהם.
זאת בין השאר, בהתבסס על מאמר משנת 2008, שגרס כי מאסק הוא אחד מבוגרי תוכנית המנהיגים הצעירים של הפורום הכלכלי העולמי.
מתקפת הביקורת מהוגי הרשת האפלה
"הוגי הרשת האפלה" הוא כינוי תרבותי מקובל בצפון אמריקה, עבור 15–30 מובילי דעה, המהווים יחדיו קבוצה בלתי-מאורגנת של הוגים משכילים בולטים, הפעילים במאה ה-21. הוגים אלה בעלי יחסים חבריים, ולעיתים שותפויות עסקיות, אלה עם אלה, וכולם אורחים קבועים בתוכניתו של ג'ו רוגן.
בשנים 2021–2023 החלו חלק מהחברים בקבוצה זו להביע ביקורת פומבית משמעותית כנגד קלאוס שוואב והפורום הכלכלי העולמי.
מבין המבקרים ניתן למנות את מאג'יד נאוואז, ג'ורדן פיטרסון, בן שפירו, ג'ו רוגן, דייב רובין ו-פטריק בית-דוד.
מתקפת הביקורת החלה בפברואר 2022, בראיון של מאג'יד נאוואז לתוכניתו של ג'ו רוגן (פרק 1780).
מאג'יד הקדיש מספר דקות בהן הסביר לג'ו רוגן כי הפורום הכלכלי העולמי משתלט על פרלמנטים ברחבי העולם, והציג ראיות לכאורה לכך מפרסומי הפורום עצמו.
מאג'יד ורוגן טענו, כי מטרת הפורום היא לקדם תעודת זהות בינלאומית אוניברסלית, ומאג'יד הסביר כי זוהי חלק ממטרת האיפוס הגדול, "שתכליתו היא רודנות".
במאי 2022, פרסם בן שפירו וידאו בערוצו הרשמי ביוטיוב, של כ-27 דקות, אשר הוקדש כולו ל-'אזהרה כנגד קלאוס שוואב והפורום' ולדיון באופן בו "קלאוס שוואב וחבריו מהאליטות רוצים להשתלט על העולם".
בווידאו זה, השווה שפירו את תוכנית האיפוס הגדול לקומוניזם, כינה אותה 'אנטי-אמריקנית', והצביע על הקשרים בין הפורום לבין ארגון הבריאות העולמי.
ביוני 2022, במהלך ראיון עם השחקנית והלוחמת ג'ינה קראנו בתוכניתו (פרק 1837), אמר רוגן על שוואב כי "הוא מתלבש כמו דארת' ויידר...
הוא כמו נבל מסרט קולנוע".
דייב רובין פרסם מיד לאחר מכן סרטון המנתח את שנאמר בין רוגן לקראנו, בו האשים את ראש ממשלת קנדה ג'סטין טרודו ופוליטיקאים אחרים מרחבי העולם בהיותם חסידים ושותפים של הפורום.
באוגוסט 2022, ג'ורדן פיטרסון החל גם הוא תוקף את הפורום הכלכלי העולמי וקלאוס שוואב.
בראיון עם מייקל יון, פיטרסון הגדיר את הפורום כ-"אויבים בתקופה זו" (של ההיסטוריה).
באוקטובר 2022, פרסם פיטרסון נאום, בו תקף את הגלובליסטים, אותם הוא מזהה עם הפורום הכלכלי העולמי.
בנאום זה, האשים פיטרסון את הגלובליסטים והפורום ביצירת משבר מחירי האנרגיה באירופה באותה שנה.
פיטרסון גרס כי בניגוד לגישת הפורום, "יש לייצר מדיניות בינלאומית המבוססת על השתתפות והשתייכות מרצון של האוכלוסייה, להבדיל מהיררכיה של שליטה מלמעלה בכפייה".
בינואר 2023, הופיע פיטרסון שוב בתוכניתו של רוגן, ודיבר רבות כנגד קלאוס שוואב והפורום, משך למעלה משעה במצטבר (פרק מספר 1933).
במהלך ראיונו זה, הכריז פיטרסון כי הקים ארגון של הוגי דעות, אשר מטרתו "לייצר ולהציב חזון טוב יותר עבור האנושות, המנוגד ישירות לחזון של קלאוס שוואב והפורום הכלכלי העולמי".
בחודשים ינואר-פברואר 2023, דייב רובין הציג את הפורום הכלכלי העולמי בתוכניתו, 'דיווחו של רובין', כ-'ארגון זדוני החפץ בהשתלטות על העולם' אשר יש לצאת כנגדו, ואת קלאוס שוואב בתור "אדם מבחיל המאיים על מתנגדיו".
רובין הקדיש כמה שעות בתוכניותיו לביקורת זו, תוך סקירה של מטרות הפורום הכלכלי העולמי, ושימוש בקטעי וידאו שונים של קלאוס שוואב נואם.
אל כל הדמויות הללו הצטרף המיליארדר המשקיע ואושיית הרשת פטריק בית-דוד, אשר ביחסי חברות או עבודה עם כמה מהם, ובעצמו הרבה לבקר את שוואב באופן דומה בהסכתו בשנים 2023-2024. נכון ליולי 2024, קלאוס שוואב והפורום הכלכלי העולמי טרם פרסמו תגובה רשמית למתקפת הוגי הרשת האפלה ועמיתיהם.
בשנת 2024, מספר חודשים לאחר שהכריז שוואב על פרישתו המתקרבת מראשות הפורום, פרסם עיתון ה-Wall Street Journal מאמר ביקורת מקיף וחריף כנגדו.
נטען כי מאמר זה מבוסס על ראיונות שערך העיתון עם למעלה מ-80 עובדי הפורום לשעבר.
במאמר הועלו ההאשמות כי לאורך שנים רבות, יצר שוואב סביבת עבודה עוינת בפורום, אשר במסגרתה חלה אפליה מתמשכת על רקע משקל, מין, הריונות, צבע עור וגיל (מבוגר).
כן תועדו לכאורה הטרדות מיניות מרובות מצד בכירים, כולל שוואב עצמו.
בהתכתבויות עם העיתון, נציגי הפורום הגיבו באומרם כי ארגונם שומר על מערכת ערכים גבוהה, והכחישו כי שוואב הטריד מינית נשים, או שנתקיימה אפליה על רקע הריונות, גזענות או גילם המבוגר של עובדים.
כגילוי נאות, חשף העיתון במאמר, כי להם עצמם קשרים עסקיים משמעותיים עם הפורום הכלכלי העולמי.
בחודש מאי שנת 2024, הכריז שוואב כי יפרוש מתפקידו כמנכ"ל הפורום, לאחר כ-53 שנים.
מספר גורמים העלו את ההשערה, ולעיתים אף קבעו, כי מועמד אפשרי להחליפו הוא ההיסטוריון והסופר הישראלי יובל נח הררי, שעבד בתור יועץ לארגון בשנים קודמות.
ז'נבה: הפורום הכלכלי העולמי (2016).
מעצבים את העתיד של המהפכה התעשייתית הרביעית, עם ניקולס דייוויס.
COVID-19: האיפוס הגדול, עם תיירי מאלרט.
קפיטליזם של בעלי עניין: כלכלה גלובלית שפועלת למען קידמה, אנשים וכוכב הלכת.
הנרטיב הגדול: לעתיד טוב יותר, עם תיירי מאלרט.
הקלאוסטרום (בלטינית claustrum, לסגור) הוא יריעה דקה של נוירונים ותאי גלייה תומכים, המתחברת לקליפת המוח ולאזורים מתחת קליפת המוח (subcortical), כולל האמיגדלה, ההיפוקמפוס והתלמוס במוח.
הקלאוסטרום ממוקם בין קליפת המוח האינסולרית לרוחב והפוטמן באופן מדיאלי (תיכוני), ומוקף בקפסולה הקיצונית ובקפסולה החיצונית, שכל אחת מהן מורכבת מצרורות נוירונים.
את הדם לקלאוסטרום מספק עורק המוח האמצעי.
הקלאוסטרום הוא המבנה המחובר בצורה הצפופה ביותר במוח, ולכן משערים שהוא מאפשר שילוב של תשומות קליפת המוח, כגון ראייה, קול ומגע, לחוויה אחת.
לפי השערות אחרות, הקלאוסטרום ממלא תפקיד בעיבוד רשת הבולטות, שמפנה תשומת לב לגירויים הרלוונטיים ביותר מבחינה התנהגותית מבין רעשי הרקע.
קשה לחקור את הקלאוסטרום בהתחשב במספר המצומצם של אנשים עם נגעים קלאוסטרליים וברזולוציה הלא מספקת של דימות מוחי לסוגיו.
הקלאוסטרום מורכב מסוגי תאים שונים הנבדלים בגודלם, בצורתם ובהרכב הנוירוכימי.
קיימים חמישה סוגי תאים, ורובם דומים לנוירונים פירמידליים שבקליפת המוח.
בתוך הקלאוסטרום אין ארגון למינרי (Laminar organization, ארגון שכבתי) של סוגי תאים כמו שיש בשכבות קליפת המוח, וגופיהם של תאי העצב יכולים להיות פירמידליים, מעגליים או בצורת פוסיפורם (fusiform, צורה דמוית לימון – צרים ומחודדים בשני הקצוות, ועבים באמצע).
סוג התא העיקרי שנמצא בקלאוסטרום הוא הנוירון Golgi מסוג I, (לא לבלבל עם מערכת גולג'י) שהוא תא גדול עם דנדריטים מכוסים בקוצים.
דרך חיבורים בין-המיספריים, מאמינים שהקלאוסטרום ממלא תפקיד בסנכרון פעילות בחלקים מופרדים, אך קשורים תפקודית, של המוח (למשל שדות עין קדמיים וקליפת הראייה).
ייתכן שהקלאוסטרום ממלא תפקיד בשילוב אופני מידע שונים שעשויים לתמוך בתודעה.
פונקציה נוספת אפשרית של הקלאוסטרום היא הבדלה בין מידע רלוונטי ללא רלוונטי, ממנו ניתן להתעלם.
מרכיבי קליפת המוח של התודעה כוללים את הקורטקס הפרונטו-פריאטלי (fronto-parietal cortex), הסינגולייט – פיתול החגורה – והפרקונאוס (precuneus), חלק מהאונית (אונה קטנה) הקודקודית העליונה, שהיא חלק מהאונה הקודקודית.
בשל הקישוריות הנרחבת של הקלאוסטרום לאזורים אלה, ייתכן שהוא ממלא תפקיד הן בקשב והן בתודעה.
הרשתות העצביות המתווכות קשב ותודעה מתמשכים שולחות תשומות אל הקלאוסטרום, ודווח על מקרה אחד בבני אדם שמצביע על כך שגירוי חשמלי ליד הקלאוסטרום שיבש באופן הפיך את מצב ההכרה של המטופל.
הקלאוסטרום הוא מבנה דו-צדדי קטן של חומר אפור (שמרכיב בערך 0.25% מקליפת המוח) הממוקם עמוק יחסית לקליפת המוח האינסולרית ולקפסולה הקיצונית, ושטחי יחסית לקפסולה החיצונית ולגרעיני הבסיס.
פירוש שמו הוא "מוסתר" או "סגור".
הוא זוהה לראשונה בשנת 1672 ותואר במפורט יותר במהלך המאה ה-19. הגבולות הנוירואנטומיים האזוריים של הקלאוסטרום הוגדרו, אך נותר חוסר קונצנזוס בספרות בעת הגדרת השוליים המדויקים שלו, אם כי ב-2019 מומחים הציבו מסגרת שלפיה מתייחסים למבנים על פני המינים השונים.
דיווחים מהמאה ה-20 הדגישו קלט ופלט של קליפת המוח.
מחקר מאוחר יותר העלה שלקלאוסטרום יש קשרים לאזורי קליפת המוח ותת-קליפת המוח.
מחקרים אלקטרופיזיולוגיים מראים קשרים לגרעינים התלמיים (של התלמוס, שלוחה של המוח הקדמי) ולגרעיני הבסיס, בעוד שדיווחים איזוטופולוגיים קישרו את הקלאוסטרום עם הקורטקס הפרה-פרונטלי, הפרונטלי, הפריאטלי, הטמפורלי והעורפי.
מחקרים נוספים בחנו את הקשר של הקלאוסטרום לצינורות חומר לבן תת-קורטיקליים.
מבנים כגון קורונה רדיאטה, occipitofrontal fasciculus (באזור האונה המצחית) ו-uncinate fasciculus מקרינים אל הקלאוסטרום מאזור חזיתי, פרי-מרכזי, פריאטלי ואוקסיפיטלי.
יש קשרים הדדיים גם עם אזורים מוטוריים, סומטוסנסוריים, שמיעתיים וחזותיים.
לפי ממצאים אלה, הקלאוסטרום הוא המבנה המחובר ביותר לכל נפח אזורי במוח ואולי הוא מרכז לתיאום פעילות של מעגלי מוח.
עם הקישוריות הנרחבת הזו, רוב הקישורים וההקרנות אל הקלאוסטרום וממנו הם דו-צדדיים, אם כי עדיין קיימות השלכות קונטרה-לטרליות, כלומר השלכות של ההשפעה של אזורים בכל צד של המוח על האזורים ההפוכים להם בגוף.
יש עדויות מעטות לקשרים אפרנטיים (אותות מאזורי חישה על העור) של הקלאוסטרום עם גזע המוח וחוט השדרה.
הקישוריות הקורטיקלית והתת-קורטיקלית של הקלאוסטרום מרמזת על מעורבות בעיבוד מידע חושי ומידע על המצב הפיזי והרגשי של בעל החיים.
הקלט בקלאוסטרום מאורגן לפי מבנים, הכוללים אזורי עיבוד פרה-פרונטליים, חזותיים, שמיעתיים וסומטו-מוטוריים.
המורפולוגיה של נוירונים ב-Rexed laminae של חוט השדרה מעידה על תפקוד, וכך האזורים החזותיים, השמיעתיים והסומטומוטוריים בקלאוסטרום חולקים נוירונים דומים עם מאפיינים תפקודיים ספציפיים.
לדוגמה, החלק של הקלאוסטרום שמעבד מידע חזותי (בעיקר סינתזה של סיבים אפרנטיים, המביאים מידע מהעור, והנוגעים לשדה הראייה ההיקפי) מורכב בעיקר מתאים דו-עיניים שיש להם שדות קליטה מוארכים ללא סלקטיביות כיוון.
התמקדות זו במערכת החישה ההיקפית אינה בודדת, שכן רוב הקלט החושי המגיע מתאי העור אל הקלאוסטרום הוא מידע חושי היקפי.
יתר על כן, לקלאוסטרום יש ארגון טופולוגי מובהק עבור כל סוג קלט חושי, כמו גם הקישוריות הצפופה שהוא חולק עם קליפת המוח הקדמית.
לדוגמה, קיים ארגון רטינוטופי (מיפוי הקלט הוויזואלי שעובר מהרשתית למוח) באזור העיבוד החזותי של הקלאוסטרום המשקף את הקלט של קליפת האסוציאציה החזותית ו-V1, באופן דומה (אך פחות מסובך) לאופן שבו משתמר ארגון זה בגרעין הברך הצדי שבתלמוס.
בתוך הקלאוסטרום, הקישוריות המקומית נשלטת על ידי עיכוב די-סינפטי בהזנה, שבו אינטרנוירונים מדכאים את הפעילות של נוירוני הדמיה (projection) קרובים.
אינטרנוירונים מקומיים מחוברים באמצעות סינפסות כימיות וחשמליות, מה שמאפשר הטמעה נרחבת וסינכרונית במעגלי הקלאוסטרום המקומיים.
במחקרים עדכניים על הקלאוסטרום בעכברים ובעטלפים, נמצאו נוירונים מעוררים בקליפת המוח שיוצרים סינפסות על פני הציר האנטרו-פוסטריורי (גם קדמי וגם אחורי) והיו מוטים לכיוון נוירונים שאינם חולקים מטרות הדמיה, עם תפקיד אפשרי של הצטרפות פעילות של מודולים אפרנטיים (מאזורי חישה על העור).
המעגלים הללו מצביעים על כך שהקלאוסטרום מסוגל לבצע טרנספורמציות מקומיות של קלט מגוון מרחבי המוח.
הקלאוסטרום מורכב מסוגי תאים שונים הנבדלים בגודל, צורה והרכב נוירוכימי.
נוירונים מעכבים מייצגים רק 10%–15% מהנוירונים בקלאוסטרום ומורכבים משלושה סוגים המבטאים פרבאלבומין, סומטוסטטין או פפטיד מעי ואסואקטיבי (vasoactive), בדומה לנוירונים מעכבים בקורטקס.
לבסוף, הקלאוסטרום מובחן באופן מבני על ידי מקלעת בולטת של סיבים חיוביים לפארבאלבומין (parvalbumin) שיצר פארבאלבומין ושמבטאים סוגי תאים מעכבים.
חלבון בסיסי מיאלין (MBP) ורעלן כולרה במסלול הפוך שימשו גם הם שיטות לזיהוי הקלאוסטרום.
נעשה שימוש בעכברים להערכת סוגי תאי קלאוסטרום, כולל גישות אלקטרופיזיולוגיות, מורפולוגיות, גנטיות וקונקטומיות (קישוריות).
עדיין לא ברור מה המספר המדויק של סוגי תאים מעוררים, אך נוירוני קלאוסטרום שמקרינים בקליפת המוח ובאופן תת-קורטיקלי ככל הנראה משתנים במספר מדדים, כגון הפרופילים האלקטרופיזיולוגיים, תחזיות האפרנטיות (חישתיות) שלהם, ופרופילי נוירונים (נוירומודולטורים).
לקלאוסטרום פעילות נרחבת במרכיבים רבים בקליפת המוח, שנקשרו למרכיבי תודעה ותשומת לב מתמשכת.
הסיבה לכך היא קישוריות נרחבת לאזורים פרונטו-פריאטליים, פיתול החגורה והתלמוס.
קשר מתמשך קיים בזכות החיבורים לקליפת המוח, האונה הרקתית והתלמוס.
קריק וקוץ' (Crick and Koch) משערים שלקלאוסטרום יש תפקיד דומה לזה של מנצח בתזמורת שמנסה לתאם בין תפקודם של כל הקשרים.
אנלוגיית "מוליך" זו יכולה להיתמך גם באמצעות קשרים בין אזורי הקלאוסטרום לאזורי התחושה והחזית של המוח.
הקלאוסטרום קשור לקליפת המוח הקדם-מצחית ולאזורי הראייה, השמיעה, התחושה והמוטוריקה.
חיבורים אלה מספקים תובנה לגבי הפונקציונליות של הקלאוסטרום.
ייתכן שהקלאוסטרום מתפקד כשער של תשומת לב סלקטיבית וכך יכול לשלוט באופן סלקטיבי בקלט של חושים אלה כדי להקל על ההתמקדות.
השערה אחרת היא שהוא פועל בהקשר הפוך; שבאמצעות נורמליזציה מפצלת (divisive normalization), הקלאוסטרום עשוי ליישם התנגדות לאופני קלט מסוימים כדי למנוע "הסחת דעת".
כדי להקל על הנעת תהליכים שמובילים לביטויי תודעה, הקלאוסטרום משלב מבנים או אופנים (modalities) חושיים ומוטוריים שונים מחלקים שונים של קליפת המוח.
הקשרים האנטומיים של הקלאוסטרום נצפו באמצעות דימות טנזור דיפוזיה (DTI).
דימות תהודה מגנטית תפקודי (fMRI) בוחן את רמות הדם המחומצן במוח כדי להתבונן בפעילות של אזורים ספציפיים בקליפת המוח.
סריקות fMRI מראות פעילות מופחתת בחולדות מורדמות בהשוואה לערות, במיוחד חיבורי קלאוסטרום לקליפת המוח הקדם-מצחית המדיאלית (mPFC) ולתלמוס המדיודורסלי (MD thalamus).
הקלאוסטרום מחובר עם הקלאוסטרום של ההמיספרה הנגדית בקשרים חזקים ופונקציונליים.
קיימים גם קשרים עם התלמוס המדיודורסלי, קליפת המוח הקדם-מצחית המדיאלית ואזורים אחרים של קליפת המוח.
גירוי חשמלי בקלאוסטרום הגבי של חתולים מעורר תגובות מעוררות בקליפת הראייה.
הקלאוסטרום ממוקם במפגש תאים רבים של חומר לבן, המשמש לחיבור בין חלקי הקורטקס.
נתון זה מצביע על תפקיד של מרכז אינטגרציה עבור עיבוד חושי ומוטורי ודרכי עיבוד אחרות.
קיימים צמתים מרווחים בין אינטרנוירונים (Interneurons) בקלאוסטרום, מה שמצביע על תפקידו בסנכרון תבניות אלה עם קלט.
מחקרים נוספים מצביעים על מעורבות של הקלאוסטרום בניווט מרחבי ובשינה בגל איטי.
קלאוסטרום יכול לבחור דיפרנציאלית בין מידע רלוונטי ולא רלוונטי כדי לספק קשב מכוון.
הוא מכיל את הצפיפות הגבוהה ביותר של חיבורי חומר לבן בקורטקס, מה תומך בתיאוריה שתפקידו לקשר רשתות ולתאם בין אזורים במוח.
לקלאוסטרום יש ספציפיות אזורית; מידע המגיע ממרכזי ראייה מקרין לאזורים ספציפיים של נוירונים של חומר אפור בקליפת השמיעה.
גירויים בלתי צפויים מפעילים את הקלאוסטרום וגורמים להתמקדות מיידית או הקצאת תפקוד.
ביונקים נמוכים יותר כגון חולדות, אזורי קלאוסטרום מקבלים קלט בשיטות סומטו-חושיות, כמו פרספקטיבה של שליטה מוטורית בעזרת שפם, בשל השימוש החושי הספציפי שלו ביונקים אלה.
מבחינה פונקציונלית, מוצע שהקלאוסטרום מפריד את הקשב בין התבניות הללו.
הקשב נחשב כמעובד מלמעלה למטה או מלמטה למעלה; שתי האפשרויות מתאימות באופן הקשרי למה שנצפה בקלאוסטרום מבחינה מבנית ותפקודית, ותומכות בתפיסה שאינטראקציות מתרחשות עם אזורים תחושתיים מסדר גבוה המעורבים בקידוד אובייקטים ותכונות.
קלט מקליפת המוח הקדם-מצחית, למשל, יגדיר קשב על סמך התנהגות שמניעיה הן משימות בדרגה קוגניטיבית גבוהה יותר.
השראת גירוי חשמלי לקלאוסטרום הוכחה כגורם המעכב קריאה וגורם למבט ריק וחוסר תגובה.
דווח שלקלאוסטרום יש ירי בתדר בסיסי המווסת כדי להגדיל או להקטין תבניות שאחראיות על תשומת לב מכוונת.
לדוגמה, הקרנות לאזורים מוטוריים ואוקולומוטוריים יסייעו בתנועת מבט כדי להפנות את תשומת הלב לגירויים חדשים על ידי הגדלת תדירות הירי של נוירונים של הקלאוסטרום.
סלבינורין A (Salvinorin A), תרכובת ההזיה הפעילה שנמצאת בסלבייה דיווינורום (Salvia Divinorum), מסוגלת לגרום לאובדן מודעות.
צריכת סלבינורין A יכולה לגרום לסינסתזיה, שבה מתפרשים אופנים חושיים שונים על ידי אזורים שונים בקליטת המוח שאחראים על עיבוד קלט חושים שונים.
(לדוגמה: לראות צלילים, לטעום צבעים.) ממצא זה תומך ברעיון של הפרדה בתלמוס והולכה (תשומת לב).
לקלאוסטרום יש קולטני קאפה אופיואידים אליהם נקשר סלבינורין A, מה שגורם להשפעה זו.
גירוי בתדר גבוה (HFS) בקלאוסטרום של חתולים יכול לגרום לשינויים אוטונומיים ולעורר "תסמונת אינאקטיבציה".
תסמונת זו כוללת ירידה במודעות, וזו עדות לקשר בין הקלאוסטרום לתודעה.
בבני אדם ניתן להבחין באותה השפעה.
גירוי של הקלאוסטרום השמאלי בבני אדם הוליד "עצירה מוחלטת של התנהגות רצונית, חוסר תגובה ואמנזיה ללא תסמינים מוטוריים שליליים או אפזיה גרידא" המצביעים על מעורבות בהכרה.
מחקרי MRI הראו שעוצמת האות המוגברת בתוך הקלאוסטרום קשורה לסטטוס אפילפטיקוס – מצב שבו התקפים אפילפטיים עוקבים זה אחר זה ללא התאוששות וחזרה להכרה בין אירועים.
עוצמת אות מוגברת קשורה להתקפים דיסקוגניטיביים מוקדיים, שהם התקפים המעוררים פגיעה במודעות או בהכרה ללא עוויתות.
האדם אינו מודע לסביבתו, וההתקף יתבטא כמבט ריק למשך זמן מה.
שימוש במטלת התניה אופרנטית בשילוב עם גירוי בתדר גבוה של הקלאוסטרום הביא לשינויים התנהגותיים משמעותיים של חולדות, כולל תגובות מוטוריות מווסתות, חוסר פעילות וירידה בתגובתיות.
מחקרים הראו שהקלאוסטרום פעיל במהלך שנת REM, לצד מבנים אחרים כמו ה-Dentate Gyrus שבאונה הרקתית.
לאלה יש תפקידים אסוציאטיביים בזיכרון המרחבי, מה שמצביע על כך שצורה כלשהי של גיבוש זיכרון מתרחשת באזורים אלה.
מבחינה פונקציונלית, הקלאוסטרום משלב בתודעה תשומות קליפת מוח דרך חיבוריו.
בהתבסס על המבנה והקישוריות שלו, ייתכן שתפקידו קשור לתיאום תפקודי מוח שונים (אנלוגיית המוליכים).
מבחינה תפקודית ניתן לחלק את התודעה לשני מרכיבים: (i) ערות, שהיא עוררות וערנות; (ii) תוכן התודעה, שהוא עיבוד התוכן.
מחקר על פציעות מוח טראומטיות אצל יוצאי מלחמה נערך כדי להבין את תפקוד הקלאוסטרום.
נזק לקלאוסטרום קשור למשך אובדן ההכרה של האדם, אך לא לתדירותו.
גודל הנגע נמצא בקורלציה עם משך ארוך יותר של אירועי אובדן הכרה (LOC).
לא הוכחו השלכות המחלישות את העיבוד הקוגניטיבי.
במחקר מקרה בודד, נראה שההכרה מופרעת בעת גירוי הקפסולה הקיצונית של המוח – שנמצאת בסמיכות לקלאוסטרום – כך שעם סיום הגירוי, ההכרה חזרה.
מחקר אחר שבחן את הסימפטומים של סכיזופרניה קבע כי חומרת האשליות קשורה לירידה בנפח החומר האפור של הקלאוסטרום השמאלי; זאת בהנחה שיש מתאמים בין המבנה לתסמינים חיוביים שנראים בהפרעה פסיכיאטרית זו.
תמיכה נוספת במתאם הזה בין סכיזופרניה לקלאוסטרום היא בעלייה בנפח החומר הלבן בקלאוסטרום.
נמצאו מתאמים הפוכים בין נפח החומר האפור וחומרת ההזיות בהקשר של הזיות שמיעה של סכיזופרניה.
אך כדי לראות אובדן תפקוד של הקלאוסטרום, יצטרכו להתרחש נגעים בשני הקלאוסטרומים בכל המיספרה.
עם זאת, מחקר בשנת 2019 שבו נעשה גירוי חשמלי של הקלאוסטרום לא מצא הפרעה בהכרה באף אחד מחמשת החולים שהיו בניתוח.
המטופלים דיווחו על חוויות סובייקטיביות בתחומים תחושתיים שונים והפגינו תנועה רפלקסיבית, אך אף אחד מהם לא איבד הכרה ובכך הוטל ספק ביכולתו של הקלאוסטרום לשבש הכרה כאשר הוא מגורה חשמלית.
נזק לקלאוסטרום עלול לחקות מחלות נפוצות או הפרעות נפשיות; נראה כי התפתחות מאוחרת של הקלאוסטרום קשורה לאוטיזם.
הקלאוסטרום עשוי להיות מעורב בסכיזופרניה שכן ממצאים מראים עלייה בסימפטומים חיוביים, כגון אשליות, כשנפח החומר האפור של הקלאוסטרום השמאלי והאינסולה הימנית יורד.
נראה שהקלאוסטרום ממלא תפקיד באפילפסיה; בדיקות MRI מצאו עוצמת אות קלאוסטרום מוגברת אצל אנשים עם אפילפסיה.
במקרים מסוימים, התקפים נוטים להופיע כבעלי מקור בקלאוסטרום כשהם מעורבים בהתקפים מוקדמים של חומצה קאינית.
מחקר מקרה בודד הראה שההכרה נפגעה כשהאזור בין האינסולה לקלאוסטרום זוכה לגירוי חשמלי; ההכרה הוחזרה כשהגירוי נפסק.
מטופלים עם נגע בקלאוסטרום השמאלי היו בסבירות גבוהה יותר לחוות אובדן הכרה בהשוואה לאלו שהופיעו עם נגעים מחוץ לקלאוסטרום.
לדוגמה, מטופל שהיה נתון לגירוי אלקטרודה בקלאוסטרום הפסיק לקרוא, בהה ולא הגיב.
לאחר הסרת האלקטרודה, המטופל חזר לקרוא ולא זכר את אירועי אובדן ההכרה.
מחקר משנת 2019 המורכב מגירוי חשמלי של הקלאוסטרום לא מצא הפרעה בהכרה באף אחד מחמשת החולים שהיו בניתוח.
המטופלים דיווחו על חוויות סובייקטיביות בתחומים תחושתיים שונים והפגינו תנועה רפלקסיבית, אך אף אחד מהם לא הראה אובדן הכרה.
כך הוטל ספק ביכולתו של הקלאוסטרום לשבש הכרה כאשר הוא מגורה חשמלית.
מחקר משנת 2020 שכלל הפעלה מלאכותית של הקלאוסטרום על ידי גירוי אור אופטוגנטי השתיק את פעילות המוח על פני קליפת המוח, תופעה המכונה "מצב כבוי", שניתן לראות כאשר עכברים ישנים או נחים כשהם ערים (ערות שקטה).
המחברים קובעים כי "הקלאוסטרום הוא מתאם של פעילות גלים איטיים, וזה מרגש שאנחנו מתקרבים לקישור קשרים ופעולות מוחיות ספציפיות עם הפאזל האולטימטיבי של התודעה."
עם זאת, מדען הקוגניציה סטיבן הרנאד (Hernad) אינו מחשיב את הקלאוסטרום כ"מתג" של תודעה, אלא רק של ערות.
לטענתו, אם הקלאוסטרום היה מתג של הכרה, הפעלה מלאכותית שלו לא תגרום להתעלפות, והמטופל ימשיך להתנהג כרגיל, ובהמשך ידווח כי לא חווה תחושות כשהקלאוסטרום היה מגורה.
הקלאוסטרום מבטא צפיפות גבוהה של קולטני 5HT2A, כלומר הוא מושפע מחומרים פסיכדליים המגיבים עם סרוטונין (סרוטונרגים) למשל פסילוציבין.
נראה כי פסילוציבין משפיע על הקישוריות הפונקציונלית של הקלאוסטרום עם רשת ברירת המחדל (DMN, מערכת המוח הפעילה כשהאדם שרוי במנוחה) ורשת בקרת המשימות הפרונטו-פריאטלית (FPTC).
פסילוציבין מקטין את הקישוריות הפונקציונלית של הקלאוסטרום הימני עם רשת ברירת המחדל, ומגביר את קישוריות הקלאוסטרום הימני עם רשת בקרת המשימות הפרונטו-פריאטלית.
צוות חוקרים בראשות מדעני מוח מהמרכז הרפואי בית ישראל דיקונס (Beth Israel Deaconess Medical Center) זיהה נגעים בקלאוסטרום כמקור סביר לפרקינסוניזם.
הצוות השתמש במתודולוגיה של מיפוי רשת נגעים כדי לגלות את מקורות הפרקינסוניזם ב-29 חולים שתסמיניהם לא היו תוצאה של מחלת פרקינסון אלא יוחסו לנגע מוחי – חריגה או פגיעה במוח הנראית בהדמיה מוחית.
מיפוי של 29 הנגעים – באזורים שונים במוח – גילה שהקישוריות לקלאוסטרום הייתה הסמן הרגיש והספציפי היחיד של פרקינסוניזם שנגרם מנגעים.
בעכברים, נראה כי דיכוי הקלאוסטרום מחליש את החרדה או המתח ומגביר את ההתנגדות הכרונית ללחץ.
בבעלי חיים, באמצעות מעקב אחר דרכי העין, ממצאים הראו שלקלאוסטרום יש קשרים נרחבים בכל קליפת המוח עם אזורים תחושתיים ומוטוריים יחד עם ההיפוקמפוס.
נעשה שימוש במגוון מודלים של בעלי חיים כגון חתולים, מכרסמים וקופים.
בחתולים, גירוי בתדר גבוה (HFS) של הקלאוסטרום יכול לשנות את הפעילות המוטורית, לגרום לשינויים במערכת העצבים האוטונומית ולהביא ל"תסמונת אי-אקטיבציה" המתוארת כ"ירידה במודעות".
הקלטות ורישומי פעילות מוח, בעיקר בחתולים ובפרימטים, מראות כי נוירונים של הקלאוסטרום מגיבים לגירויים תחושתיים ומגיבים במהלך תנועות רצוניות.
מיפוי מקליפת המוח החזותית לקלאוסטרום כולל רק מפה אחת, הכוללת V1 – visual area 1 בקליפת הראייה ושלושה אזורים חזותיים נוספים.
תאים ב-V1 הם חלק משכבה 6, אשר שונה מתאים שעוברים לגרעין הברך הצדי; תאים אלה משתמשים בחומצה גלוטמית בתור הנוירוטרנסמיטר שלהם.
לקלאוסטרום החתול 3 אזורים מוגדרים:
אזור הגב הקדמי, המתחבר לקורטקס המוטורי והסומטוסנסורי.
אזור הגב האחורי שיש לו קשרים לקליפת הראייה.
אזור שלישי שהוא גחון לקורטקס ויזואלי ומתחבר לאזורי השמיעה.
הקלט החושי מופרד במודאלים, תבניות, ויש עדיפות למידע חושי היקפי.
אצל החתול מתקבל קלט מאזורי קליפת מוח חזותיים והם מקרינים חזרה לקלאוסטרום.
לולאות אלו הן רטינוטופיות, כלומר אזורים המקבלים קלט חזותי אחראים לאותו אזור בשדה הראייה כמו אזור הקורטקס שמקרין אל הקלאוסטרום.
הקלאוסטרום החזותי הוא מפה אחת של שדה חזותי קונטרה-צדדי, המקבלת מידע המבוסס על תנועה בפריפריה של שדה הראייה ואין לה יכולת סלקטיביות אמיתית.
במונחים של סומטוסנסציה, קלאוסטרום החתול מקבל תשומות צפופות מקליפת המוח הסומטוסנסורית הראשונית (S1, Primary somatosensory cortex), אך תשומות חלשות יותר מקליפת הקורטקס הסומטוסנסורי המשני (S2).
הכניסות מ-S1 חופפות לכניסות מקליפת המוח המוטורית הראשונית (לפחות אלו מהייצוגים של הכפות הקדמיות).
קלאוסטרום מכרסמים אינו מקבל קלט מ-S1 או S2, והוא מונע בעיקר על ידי קליפת המוח המוטורית.
בחולדות, אזורי שפם מוטוריים מקבלים קלט מהקלאוסטרום האיפסילטרלי (הצדדי), אך לאחר מכן יוקרן הקלט אל הקלאוסטרום הנגדי.
קליפת החבית הסנסורית (Barrel cortex שייחודית למכרסמים) וקליפת הראייה הראשונית מקבלים קלט מהקלאוסטרום האיפסילטרלי אך שולחים מעט מאוד הקרנה חזרה אל הקלאוסטרום.
לכן מחקרים מצביעים על דפוס מובהק של קישוריות של קלאוסטרום עם אזורים שונים בקליפת המוח.
לכן נראה שהם לא ממלאים תפקיד מבוזר אלא תפקידים מיוחדים בעיבוד בקליפת המוח.
בעכברים, סיבי הפארבאלבומין (Parvalbumin) מחוברים זה לזה על ידי סינפסות כימיות וחשמליות.
בנוסף הם קשורים עם נוירונים קלסטרו-קורטיקליים – מה שמצביע על כך שהאינטרנוירונים המעכבים הללו מווסתים את פעילותם.
נראה שרשתות מקומיות אלו מסנכרנות פעילות של תחזיות קלסטרוקורטיקליות וכך משפיעות על מקצבי המוח ועל פעילות מתואמת של אזורי מוח בקליפת המוח.
יש סוגים נוספים של אינטרנוירונים מעכבים עם קשרים מקומיים בתוך הנוירונים הקלסטרוקורטיקליים.
ניסויים בעכברים שעוקבים אחר פעילות אקסונלית קלסטרוקורטיקלית לשינוי גירויים חזותיים מראים שהקלאוסטרום מאותת לגבי שינויים בגירוי.
אף על פי שקלט קלאוסטרוקורטיקלי לאזורים חזותיים של קליפת המוח הופעל, התגובות החזקות ביותר שנמדדו היו באזורים מסדר גבוה יותר של הקורטקס, כולל קליפת המוח הקדמית המעוצבבת בצפיפות על ידי הקרנה קלאוסטרלית.
בקוף יש קשרים נרחבים של הקלאוסטרום עם אזורים אלוקורטיקליים (Allocortex, חלק מקליפת המוח) וניאוקורטיקליים.
קשרים אלו מקרינים לכיוון האונה הקדמית, אזורי קליפת המוח החזותית, קליפת המוח הטמפורלית, קליפת המוח הקדמית-עורפית ואזורים סומטוסנסוריים.
האזורים התת-קורטיקליים המקבלים תחזיות הם האמיגדלה, הגרעין הזנבי וההיפוקמפוס.
לא ידוע אם יש אזורים בקליפת המוח שאינם מקבלים קלט מהקלאוסטרום.
מדווח על סוגים גדולים או קטנים של נוירונים אספיניים (aspiny) במוח הקוף, והם מסווגים כ"נוירונים במעגל מקומי".
לקלאוסטרום הגבי (dorsal claustrum) יש קשרים דו-כיווניים עם מבנים מוטוריים בקליפת המוח.
יש קשר בין תנועת החיה לאופן שבו פועלים הנוירונים בקלאוסטרום הגבי: 70% מהנוירונים התנועתיים אינם סלקטיביים ויכולים לירות כדי לבצע כל תנועות דחיפה, משיכה או סיבוב בגפה הקדמית.
השאר היו סלקטיביים יותר ועשו רק אחת משלוש התנועות האלה.
קלאופטרה (איטלקית: Cleopatra) היא אופרה משנת 1876 מאת לאורו רוסי לליברית מאת מרקו ד'ארינזו המבוססת על אנטוניו וקלאופטרה של שייקספיר.
האופרה הוצגה לראשונה ב-5 במרץ 1876 בתיאטרון רג'יו בטורינו.
קלאופטרה - דימיטרה תיאודוסיו (קלאופטרה), אלסנדרו ליברטורה (מרקוס אנטוניוס), פאולו פצ'יולי (אוטביו קיסר), סבסטיאן קטאנה (דיומדס), וויליאם קורו (פרוקולז'ו), טיציאנה קאררו (אוטביה), פאולה גרדינה (כרמיאנה).
קלאופה דייוויד מסויה היה ראש ממשלת טנזניה בשתי כהונות – בין 7 בנובמבר 1980 ל־24 בפברואר 1983, ושוב בין 7 בדצמבר 1994 ל־28 בנובמבר 1995.
מסויה נולד ב-4 בינואר 1931 בצ'ומבו, במחוז מוונגה של אזור קילימנג'רו.
הוא למד במכללת אוניברסיטת מקררה בין השנים 1952 ל-1955, ועבד לפיתוח חברתי וקהילתי באזורים כפריים בין השנים 1956 ל-1964.
החל מ־1964 שימש מזכיר קבוע במספר משרדי ממשלה: תחילה במשרד לפיתוח קהילתי ותרבות (1964–1965), לאחר מכן במשרד להתיישבות ולפיתוח משאבי מים (1965–1967), במשרד לעניינים כלכליים ותכנון (1967–1970), ולבסוף במשרד האוצר (1970–1972).
בדצמבר 1994 מונה בשנית לראש ממשלת טנזניה, ושימש במקביל גם כסגן הנשיא.
הוא הוחלף בתפקידים אלו בנובמבר 1995. בבחירות לפרלמנט שנערכו באותה שנה נבחר שוב לאספה הלאומית של טנזניה, אך לא שימש בתפקיד ביצועי, ופרש מהחיים הפוליטיים ב־29 באוקטובר 2000.
לאחר פרישתו נותר פעיל במפלגת השלטון צ'אמה צ'ה מאפינדוזי (CCM), ובשנת 2006 היה חבר בוועד המרכזי של המפלגה.
באותה שנה שימש גם כיו"ר פורום הפיתוח של מחוז קילימנג'רו.
ב־23 באוקטובר 2019, בגיל 88, מונה לקנצלר של מוסד ההשכלה הגבוהה "מכון ארדה" (Ardhi Institute) על ידי נשיא הרפובליקה המאוחדת של טנזניה.
מסויה נפטר ב־7 במאי 2025 בגיל 94 מסיבוכים לבביים בבית חולים בדאר א-סלאם.
קלאיס (צרפתית Callaïs) הוא שם גנרי לאבנים יקרות בגוון ירקרק-כחלחל אשר שימשו להכנת תליונים בתרבויות התקופה הנאוליתית ותקופת הברונזה במערב אירופה.
המונח כולל שימוש בטורקיז ווריסציט אך לא ירקן, והוא תואר על-ידי פליניוס הזקן כחיוור יותר מלפיס לזולי.
חפצי קלאיס נמצאו בקברים נאוליתיים מהאלף ה-5 לפנה"ס באזור מורביאן שבמערב צרפת, והסברה היא כי מקורם בחצי האי האיברי.
קלאופטרה בוחנת רעלים על אסירים נידונים ( בצרפתית: Cléopâtre essayant des poisons sur des condamnés à mort) הוא ציור משנת 1887 מאת האמן הצרפתי אלכסנדר קבנל.
הוא מוצג במוזיאון המלכותי לאמנויות יפות באנטוורפן.
הוא מציג את קלאופטרה השביעית שוכבת על ספה וצופה בהשפעות הרעלים על אסירים הנידונים למוות, כמתואר ביצירתו של מרקוס אנטוניוס "חיי אישים".
הוא נחשב ליצירה קאנונית של האוריינטליזם של המאה ה-19 ושימש כמודל למחזות ולסרטים.
הציור הוזמן ב־1887 על ידי האקדמיה המלכותית לאמנות באנטוורפן בתקופת שיא ה"אגיפטומניה" – גל התעניינות עולמית במצרים העתיקה שניזון מגילויים ארכאולוגיים חדשים.
התגליות הציתו את דמיונם של אמנים ואנשי ציבור, ושילבו בין ידע היסטורי לבין פנטזיה אקזוטית.
האקדמיה בחרה באלכסנדר קבנל – אחד הציירים האקדמיים המובילים בצרפת, שהתמחה בנושאים דתיים, קלאסיים והיסטוריים – בזכות סגנונו המעודן ויכולתו לשלב דיוק מחקרי עם הדר תיאטרלי.
קבנל חקר את נושאי עבודותיו בקפידה, תוך שימוש במקורות כתובים ובחפצים שנחשפו, במטרה לשחזר אווירה אותנטית של התקופה.
קלאופטרה השביעית מתוארת כשהיא יושבת בנינוחות על כן מרופד, לבושה תלבושת מפוארת עם כיסוי ראש והינומה העוטפת את גופה, כשחזהּ חשוף.
לצדה יושבת אישה נוספת, אף היא בחשיפת חזה, רמז לאידיאליזציה של נשיות במצרים העתיקה כפי שזו נתפסה באמנות המאה ה־19. תנוחת המלכה - זרועה האחת מונחת לאחור והבעת פניה רגועה - משדרת ביטחון ושליטה, בעוד שמאחור מתבצעת הוצאה להורג של אסירים מורעלים.
המשרתים הגברים, בלבוש פשוט של מעין לֶנְגֶ'ה ומטפחת ראש, גוררים את הקורבנות, ואילו המשרתת האישית של קלאופטרה, הלבושה באופן עשיר יותר, מניפה מניפה כדי לקרר את המלכה.
הבדלי הלבוש הללו מדגישים את מעמדן המועדף של נשים בסביבתה הקרובה של קלאופטרה.
לרגלי המלכה שוכב נמר - סמל לכוח, שליטה ולמיתולוגיה המצרית, שבה החיה מקושרת לאלה מַפְדֶט המגנה על הפרעונים.
הציור שופע סמלים המעצימים את דמותה של קלאופטרה ומדגישים את העוצמה, המסתורין והאכזריות המיוחסים לה.
הנמר השוכב לרגליה, המתקשר במיתולוגיה המצרית לאלה מַפְדֶט – מגינת הפרעונים – מסמל כוח ושליטה, ואף ייתכן שהוא רמז ליכולת כביכול לביית חיות פרא.
תנוחת המלכה, עם זרועה המושטת לאחור ומבטה השלו, משדרת ביטחון ואדנות, בעוד שבחצר המוארת מאחור מתבצע ניסוי קטלני ברעלים על אסירים נידונים.
ההבדל הבולט בין הביגוד המפואר של קלאופטרה ומשרתותיה לבין הלבוש הפשוט של המשרתים הגברים מייצג את ההיררכיה החברתית ואת מעמדן הגבוה של נשים בסביבתה הקרובה.
הצבת אזור הצל שבו יושבת המלכה אל מול החצר שטופת האור מדגישה את ההפרדה בין השליטה למנוצחים, ואת השליטה המוחלטת של קלאופטרה בסצנה.
כך מציע הציור שילוב של פנטזיה אקזוטית, הדר מלכותי ותיאור של רגע טעון במשמעות היסטורית ומיתית.
קלאופטרה היא יצירת שמן על בד מאת הצייר האנגלי ג'ון ויליאם ווטרהאוס, שנוצרה בשנת 1887 לערך.